Grand-Place (Brusel)

Grand-Place alebo Grand'Place (po francúzsky) alebo Grote Markt (po holandsky) je námestie a historické jadro hlavného mesta Belgicka. Dominantným prvkom námestia je gotická radnica z 15. storočia s 96 m vysokou vežou, na ktorej je umiestnená socha svätého Michaela, patróna Bruselu. Ďalšou významnou budovou je Maison du Roi / Broodhuis. 13. augusta 1695 väčšinu drevených domov zničili streľbou z diel francúzske vojská pod vedením maršala Françoisa de Villeroy. Nepoškodená zostala iba veža radnice a niekoľko kamenných múrov. V nasledujúcich rokoch boli cechové domy na námestí vybudované znovu, tentoraz z kameňa. Aj keď je priečelie každého domu iné, tvoria spolu harmonický architektonický celok. Roku 1998 bolo námestie vďaka svojej jedinečnosti zapísané na zoznam svetového kultúrneho dedičstva UNESCO. Iné projekty Commons ponúka multimediálne súbory na tému Grand-Place (Brusel) Externé odkazy 360 stupňový otočný model námestie (Java) Archivované 2008-03-03 na Wayback Machine